gl gl gl en gl ar lt gl gl it gl gl gl en so gl gl en gl gl gl gl gl gl en gl en gl gl gl gl gl gl en gl it de gl gl
O CONCELLO DE CERVO CONMEMORA O DÍA FORESTAL MUNDIAL- DÍA DA ÁRBORE - NOVAS | Cervo
O CONCELLO DE CERVO OFRÉCESE A INSTALAR ANTENAS PARA QUE OS GANDEIROS PODAN USAR “RUMI”, UN SISTEMA DE MONITORIZACIÓN POR GPS PARA GANDO VACÚN
§  RUMI é un proxecto de desenvolvemento tecnolóxico que ofrece solucións aos gandeiros e gandeiras co obxectivo de mellorar a calidade de vida e incrementar a rendibilidade do sector
§  Alfonso Villares: “desde o Concello de Cervo instalaremos todas aquelas antenas que se precisen para que os nosos gandeiros podan optar a este servizo”
Cervo, 13 xaneiro de 2021.- Este pasado mércores, o rexedor Alfonso Villares mantivo unha reunión cos gandeiros do municipio, co obxectivo de abordar a instalación dunhas antenas que permitan darlle cobertura á aplicación RUMI, un sistema de monitorización por GPS para gando vacún.
Á reunión acudiu un dos fundadores da empresa tecnolóxica creadora de RUMI, onde lles explicou aos presentes o funcionamento da aplicación e as melloras que se derivarían da súa implantación.
A aplicación funciona mediante uns colares, colocados nos animais, que transmiten diferentes datos ás antenas estratexicamente colocadas, que á súa vez reproducen os datos no programa. Coa recolección destes datos podemos coñecer diferentes aspectos dos animais, como a súa localización actual, o seu movemento nos últimos días, a detección do celo e, incluso, notifica cando os animais se poñen de parto.
Declarou o alcalde Alfonso Villares: “coa colocación destas antenas ofrecémoslle aos nosos gandeiros e gandeiras a posibilidade de contar con RUMI, unha aplicación que  pretende incrementar a calidade de vida e a rendibilidade das ganderías, mellorando o benestar animal mediante a análise de datos”.
Engadiu o rexedor que “desde o Concello de Cervo instalaremos todas aquelas antenas que se precisen para que os nosos gandeiros podan optar a este servizo”.
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!